आकापुल्को
चैड और हुलिआ की पार्टी की अगली सुबह,
मेरा दिमाग़ अभी भी घूम रहा था।
मेरे "एस्पेक्टैक्युलर" को ख़बर देने के कारण मेमो को लगभग नौकरी से निकाल दिया गया था।
मैंने उसे बचा लिया था, लेकिन चैड को सिर्फ़ यह यक़ीन दिलाकर कि हेक्टर असली ख़बरी था।
उसी दौरान, हुलिआ और मैंने आख़िरकार क़बूल कर लिया था कि हम एक-दूसरे को चाहते थे।
लेकिन उसकी मँगनी हो गई थी और मैं इसाबेल को डेट कर रहा था।
हम कुछ नहीं कर सकते थे।
आप हमें यह सब पहले ही बता चुके हैं।
मेमितो!
माफ़ करना। यह बहुत बदतमीज़ है।
ह्यूगो, तुमने यह कहावत सुनी है…
नहीं।
इसका मतलब है, "पवित्र सप्ताह के दौरान आकापुल्को की तरह।"
देखो, आकापुल्को में ईस्टर सप्ताह रिसॉर्टों के लिए सबसे व्यस्त सप्ताह होता है।
शहर खचाखच भरा होता है।
लेकिन 1985 में, लास कोलिनास में गुड फ्राइडे थोड़ा अलग दिख रहा था।
सब लोगों, प्लीज़ इकट्ठे हो जाओ।
सही है। और पास आओ।
शुक्रिया। एकदम ठीक है।
थोड़ा और पास।
जैसा कि तुम सब जानते हो, आज हमारे पास बस एक मेहमान है।
हमारे होटल का सबसे नया निवेशक, रिकार्डो वेरा।
उसने अपने दल के लिए पूरा रिसॉर्ट बुक किया है,
तो जैसा कि तुम समझ गए होगे, वह बहुत निजी आदमी है।
और बेहद अमीर भी!
मैंने उसे कुछ बहुत निजी
दिखाना चाहूँगी।
यही सच है ना?
यह भेंट रिसॉर्ट के लिए बेहद महत्वपूर्ण है,
तो हम में से बस कुछ ही लोग सीधे उससे बातचीत करेंगे।
बाकी लोग तैयार रहना अगर तुम्हारी ज़रूरत पड़े तो। मैं सुनिश्चित करना चाहती हूँ…
मुझे यक़ीन नहीं होता हेक्टर ख़बरी है।
उस घटिया आदमी को जितनी सज़ा मिले उतनी कम है।
मधुमक्खी के डंक के अलावा। मैं वह किसी के लिए नहीं चाहूँगा।
कोई सवाल?
तो, अगर कोई मेहमान नहीं हैं,
हम पूरा दिन क्या करेंगे?
जब तक तुम मिस्टर वेरा से दूर रहोगे, मुझे परवाह नहीं तुम लोग क्या करोगे।
बिना कपड़ों के धूप नहीं सेंकनी है।
ठीक है। शुक्रिया, सब लोगों।
माक्सिमो, मुझसे मेरे ऑफ़िस में आकर मिलो।
मैं चाहती हूँ तुम आज मिस्टर वेरा का ध्यान रखो।
गज़ब, ज़रूर। मैं एक दिन मिस्टर वेरा के जैसा बनने का सपना रखता हूँ।
शुक्रिया। यक़ीन नहीं होता आपने सबसे पहले मेरे बारे में सोचा।
हाँ, मैंने सोचा।
चूँकि डॉन पाब्लो चले गए, हेक्टर ख़बरी बन गया और चैड का ध्यान अपनी शादी में लगा हुआ है।
यक़ीन नहीं होता चौथे नंबर पर मेरे बारे में सोचा।
तुम जानते हो मैं कैसे हमेशा कहती रहती हूँ,
"यह हमारा सबसे महत्वपूर्ण मेहमान है, वगैरह, वगैरह, वगैरह"?
बाकी हर एक बार वह झूठ था।
यह हमारा अब तक का सबसे महत्वपूर्ण मेहमान है।
उसका मिजाज़ अच्छा रखने के लिए तुम्हें जो करना पड़े वह करो।
मुझे आज रात उसके साथ डिनर करते समय उससे बहुत सारे अतिरिक्त पैसे माँगने हैं।
मैं आपको निराश नहीं करूँगा।
मैं अपने नए हेड पूल बॉय से बिल्कुल ऐसे ही रवैये की उम्मीद रखती हूँ।
हे भगवान। आप सच कह रही हैं?
तुमने ख़ुद को साबित किया है। हेक्टर को निकालने के बाद यह काम तुम्हारा है।
ओह, क्या वह जल्द होने वाला है?
बाद में। अभी उसकी हरकतों का अनुमान लगाना मुश्किल है
और मुझे मिस्टर वेरा के जाने के बाद तक इंतज़ार करना पड़ेगा।
और फिर, वह हो जाएगा…
"हेक्टर, बेरोज़गारी भत्ता कलेक्टर।"
हैलो, मेरी जान।
पवित्र सप्ताह में तुम्हें परेशान करने के लिए माफ़ करना,
वहाँ ऊपर हालात बहुत अस्त-व्यस्त होंगे।
लेकिन… यह सारा के बारे में है।
हाल में मैं काफ़ी संघर्ष करती आ रही हूँ।
मुझे उसकी याद आती है और मैं चाहती हूँ वह घर आ जाए…
लेकिन उसने जो किया, मैं उसे नज़रअंदाज़ नहीं कर सकती।
कर सकती हूँ?
तो, मुझे पता नहीं…
…अगर तुम्हारी मुलाक़ात यीशु से हो,
क्या तुम उन्हें मुझे कोई संकेत वगैरह देने को कह सकते हो?
शुक्रिया।
एक सेकंड रुकिए।
आप मुझसे कह रहे हैं कि यीशु नानी के सामने प्रकट हुए थे?
वह यीशु वाले यीशु नहीं थे। वह चूचो था, रोबेर्ता का पिता।
उसने वैसे कपड़े पहन रखे थे क्योंकि वह यीशु का किरदार निभा रहा था,
हमारे चर्च के क्रूसारोपण के नाटकीय रूपांतरण में।
वह गुड फ्राइडे की एक परंपरा है।
बहुत से लोग भाग लेते हैं।
वह एक तरह से कैथोलिक कॉमिक-कॉन है।
नहीं, मेमितो।
वह एक कैथोलिक कॉमिक-कॉन नहीं है।
-माफ़ करना। -कोई बात नहीं, कोई बात नहीं।
-मुझे पता नहीं इस लड़के का क्या करूँ। -हाँ।
हे भगवान, चूचो। सब ठीक है?
नहीं, सब ख़राब है।
जिसकी शुरुआत तुम्हारी गंदी, शैतानी बेटी से होती है!
वह मेरी मासूम रोबेर्ता को धर्मभ्रष्ट करने वाली हरकतें करने के लिए उकसा रही है।
ऐसी चीज़ें जो बाइबल के ख़िलाफ़ हैं।
ऐसा मैं मानता हूँ, मैं बाइबल बहुत कम पढ़ता हूँ।
वह बहुत उबाऊ है।
लेकिन मुझे पढ़ने की ज़रूरत नहीं है, क्योंकि मैं पहले से यीशु जैसा दिखता हूँ।
लेकिन तुम एक बहुत बुरी माँ हो।
अब, मुझे इजाज़त देना,
वह क्रूस अपने आप उठकर नहीं चला जाएगा।
उसी सुबह, रिकार्डो के आने से पहले,
स्टाफ़ को खाली रिसॉर्ट का मज़ा लेने का मौका मिला।
माक्सिमो, माक्सिमो।
कुछ बहुत बुरा हो गया है!
क्या हो रहा है?
देखो! मुझे बस अभी समझ आया…
…हेक्टर ख़बरी नहीं हो सकता!
चैड ने कहा कि फाबियान को जानकारी छह और सात बजे के बीच मिली थी।
लेकिन उस पूरे समय, मैं हेक्टर को वीआईपी इलाके से देख सकता था।
वह कहीं नहीं गया था।
हम ग़लत आदमी को फँसने नहीं दे सकते।
मुझे अभी भी उस समय के बुरे सपने आते हैं जब मैं पाँच साल का था
और मैंने अपनी माँ से कहा था कि मेरा बिस्तर हमारे कुत्ते ने गीला किया था।
हमें चैड को बताना होगा।
अच्छा, ठीक है, एक सेकंड रुको।
मतलब, हेक्टर ने भले ही यह काम ना किया हो, लेकिन क्या वह दूसरी चीज़ों के लिए
नौकरी से निकाले जाने लायक़ नहीं है?
अरे, गज़ब… हेक्टर! हेक्टर!
और उसके चले जाने से, बस तुम और मैं होंगे इसका पूरा मज़ा लेने के लिए, है ना…?
वह सुनने में अच्छा लगता है…
लेकिन नहीं। यह सही नहीं है।
साथ ही, हमें असली ख़बरी को ढूँढना है!
या शायद नहीं ढूँढना है!
माक्सिमो, क्या मतलब है तुम्हारा? वहाँ कोई लास कोलिनास को धोखा दे रहा है…
मेमो!
मैं ख़बरी हूँ।
तुम एस्पेक्टैक्युलर के साथ काम कर रहे थे?
उसमें फँसने की मेरी मंशा नहीं थी, लेकिन मुझे पैसों की ज़रूरत थी…
माक्सिमो, मुझे लगभग नौकरी से निकाल दिया गया था!
लेकिन नहीं निकाला गया! मैं वैसा कभी नहीं होने देता।
लेकिन तुम हेक्टर को निकाले जाने दोगे…
और फिर तुम लास कोलिनास के हेड पूल बॉय बन जाओगे?
यह कोई चर्चा करने लायक़ नैतिक मुद्दा नहीं है।
-तुम सही काम करना होगा। -अरे, अरे!
रिकार्डो वेरा आ गया है!
जितना सोचा था वह उससे ज़्यादा लंबा है!
चलो पूल के क्षेत्र से बाहर निकलें!
तुम्हें लगता है रिकार्डो वेरा जैसे आदमी आगे बढ़ पाते हैं
हमेशा "सही काम" करके?
मुझे पता नहीं तुम कौन हो।
लेकिन तुम माक्सिमो गायार्दो नहीं हो।
अब तक की हमारी सबसे बड़ी लड़ाई।
अब तक की सबसे उबाऊ कहानी।
मेमितो!
माफ़ करना।
मैं तुम्हारा फ़ोन ले लूँगा।
मिस्टर वेरा, लास कोलिनास में आपका स्वागत है।
शुक्रिया, डायेन।
यह है मेरा बेटा, चैड, इसकी मंगेतर, हुलिआ और यह माक्सिमो है।
यह आज आपका "बहुतेरा" ख़्याल रखेगा।
बहुतेरा। वेरा?
पहले, "बेरोज़गारी भत्ता कलेक्टर," अब यह। तुम मेरे लिए और कोई चुटकुले नहीं लिखोगे।
ख़ैर, आप सुनाने में सब गड़बड़ कर रही हैं।
तुम्हें सुनाने के बारे में क्या मालूम है?
केली।
अब तक सभी मेहमानों को चेक-आउट कर लेना चाहिए था।
तुम अभी तक यहाँ क्या कर रही हो?
मुझे बहुत बुरा हैंगओवर है। अरे, कल रात क्या हुआ था?
कुछ नहीं। कुछ नहीं हुआ था।
तुमने बहुत मज़ा किया था और तुम अभी भी अपने पति से प्यार करती हो।
तुम्हारी टैक्सी आ गई है। तुम बिल का भुगतान चेक से कर सकती हो, या मत करना।
-ठीक है। -बस यहाँ से निकलो।
ठीक है। ख़ैर, एक बार फिर बधाई हो, दूसरे जन्म की मेरी बहन।
जब डायेन ने मुझसे यहाँ आने को कहा, मैं जानती थी कि ब्रह्माण्ड…
मैं तुम्हारे लिए बहुत ख़ुश हूँ।
ठीक है, जल्द मिलती हूँ।
मैंने यहाँ आते समय रास्ते में सबसे अजीब मुर्गी देखी…
क्या हो गया है?
क्या मैं एक बुरी माँ हूँ?
क्या?
बिल्कुल नहीं। क्यों?
रोबेर्ता का पिता आया था और उसने कहा कि सारा एक…
सारा एक…
गंदी लड़की है!
सारा गंदी नहीं है। यक़ीन मानो।
मैं बस डिपो में काम करता हूँ।
मुझे पता नहीं अब किस पर विश्वास करना चाहिए।
नोरा।
तुम अपनी बेटी को जानती हो।
तुमने एक दयालु, मज़बूत, बेहतरीन युवती को पालपोस कर बड़ा किया है।
साथ ही, मैं हमेशा उसका आभारी रहूँगा क्योंकि…
ख़ैर, अगर वह नहीं होती,
तो हम साथ में नहीं होते।
क्या मतलब है तुम्हारा?
तुम्हें क्या लगता है, यहाँ चीज़ें अकसर टूटती क्यों रहती थीं?
हमारे जानने से पहले वह जान गई थी
कि हम एक-दूसरे के लिए बने हैं।
जिसका दिल इतना अच्छा हो, वह ख़ुद अच्छी कैसी नहीं होगी?
तुम सही हो।
सारा प्यारी है…
अगर कोई है…
तो वह रोबेर्ता है जो शैतानी है।
क्या? नहीं…
हाँ। वही है जिसने मेरी प्यारी सी बच्ची को भ्रष्ट कर दिया!
ठीक है, मेरा मतलब वह नहीं…
तुम कहाँ जा रही हो?
मैं यीशु को ढूँढने जा रही हूँ।
नहीं, रुको!
मत जाओ!
नोरा!
हाँ, यहाँ सब ठीक है… कोई ख़तरा नहीं है।
इस दौरान, मिस्टर वेरा को अच्छे मूड में रखने का
डायेन से मिला मेरा बड़ा काम अच्छा नहीं चल रहा था।
इस नज़ारे के बारे में क्या ख़्याल है, सर?
वही समुद्र जो मुझे मेरे सभी रिसॉर्ट से दिखता है।
आपके कान्कुन वाले होटल के अलावा।
वहाँ से अंध महासागर दिखता है।
मुझे सीफ़ूड प्लैटर चाहिए, प्लीज़।
बेहतरीन चयन है।
जिसके पास सब कुछ हो
और जो हर दिन एक फ़ैंसी रिसॉर्ट में बिताता हो, उसे कैसे जीता जा सकता है?
उन्हें ज़्यादा महँगी नहीं, सस्ती चीज़ें बेचनी चाहिए।
लेकिन अगर आप यहाँ बस एक दिन के लिए आए हैं,
आपको आकापुल्को का सेविचे आज़माना चाहिए…
दुनिया में सबसे अच्छा है।
सीफ़ूड में टमाटर सॉस? नहीं, शुक्रिया।
ऑ, बेचारा आदमी…
इतने सारे पैसे, उसके बावजूद आपने कभी सच्ची ख़ुशी का अनुभव नहीं किया है।
यहीं मोड़ पर एक सेविचे की दुकान है जो आपकी ज़िंदगी बदल देगा।
मुझे नहीं लगता कोई सेविचे मेरी ज़िंदगी बदल सकता है।
ठीक है, कैसा रहेगा,
मैं आपको वहाँ ले चलता हूँ और अगर उस सेविचे से आपकी ज़िंदगी नहीं बदली,
तो उस खाने के पैसे मैं दूँगा।
लेकिन अगर बदल गई…
तो मुझे आपकी आधी कंपनी मिलेगी।
महत्वाकांक्षी हो, लेकिन ऐसा होगा नहीं।
ठीक है फिर। आप हमारे कर्मचारी क्षेत्र के लिए एक नई कॉफ़ी मशीन ख़रीद दीजिएगा।
ठीक है।
मुझे बढ़िया शर्त अच्छी लगती है।
और यह सुनने में शानदार है। सच में।
लेकिन मुझे नहीं लगता मेरा दल इसकी इजाज़त देगा।
दुर्भाग्यवश,
तुम चोरी-छिपे कहीं नहीं जा सकते
जब तुम मेक्सिको के सबसे अमीर आदमियों में से एक हो।
मिस्टर वेरा, यहाँ लास कोलिनास में मेहमान को वही मिलता है जो मेहमान चाहता है।
आपने मुझसे झूठ बोला।
और मेरा यक़ीन करो, मुझे बहुत, बहुत अफ़सोस है कि मुझे वह करना पड़ा।
अब, तुम किस झूठ की बात कर रही हो?
आपने वादा किया था कि आप हमारी शादी में दख़ल नहीं देंगी,
लेकिन आपने चैड की पूर्व-गर्लफ्रेंड को यहाँ आमंत्रित किया।
क्यों?
क्या आप मुझसे इतनी नफ़रत करती हैं?
नहीं, हुलिआ। मैं तुमसे प्यार करती हूँ।
इसीलिए मैं तुम्हें और चैड को यह समझने में मदद करने की कोशिश कर रही हूँ
कि तुम्हें शादी नहीं करनी चाहिए।
गज़ब।
मैं देख रही हूँ तुम दोनों किस दिशा में जा रहे हो और मैं नहीं चाहती किसी को चोट पहुँचे।
यक़ीन मानो, वह सब कुछ जो मैंने किया, इसलिए किया क्योंकि मैं तुम दोनों से प्यार करती हूँ।
रुकिए।
सब कुछ?
और फिर डायेन ने समझाया
कि हुलिआ और चैड से बात करने के बाद जब उनका मन नहीं बदला,
उसने उन्हें समझाने के
दूसरे तरीके ढूँढने का फ़ैसला लिया कि उन्हें शादी नहीं करनी चाहिए।
सबसे पहले, उसने शादी टालने की कोशिश की।
हाँ, मैं जानती हूँ तुम उस शादी के डीजे हो।
उनके यहाँ जाना रद्द कर दो, तो मैं तुम्हें उनसे दोगुने पैसे दूँगी।
लेकिन उससे काम नहीं बना क्योंकि चैड ने सालसा करना सीख लिया।
फिर डायेन ने देखा कि हुलिआ और मेरी बहुत अच्छी बनती थी।
रुकिए।
डायेन हर समय किसी पौधे के पीछे क्यों छिपी रहती थीं?
मुझे नहीं पता। मेरे दिमाग़ में हमेशा यही छवि बनी।
क्या वह एक ही पौधा था? क्या वह उस पौधे को एक जगह से दूसरी उठाकर ले जा रही थीं?
ह्यूगो, प्लीज़। तुम दख़ल दे रहे हो।
पता है, मेरे मन में भी यही सवाल आया था।
यह कहानी को भटका रहा है, हालांकि मुझे वाक़ई परवाह नहीं है…
अरे, सब लोगों, बस…
ठीक है!
और कोई पौधे नहीं।
बात यह है कि वैलेंटाइन के दिन डायेन ने ही हमें साथ भेजा था,
इस उम्मीद में कि हमारे बीच कुछ होगा।
ठीक है, तुम दोनों। इस कमरे को रोमांस से भर दो।
लेकिन जैसा कि तुम जानते हो, उससे हुलिआ और चैड का रिश्ता बस और मज़बूत हो गया।
तो, जब वह सब विफल हो गया,
आपने केली को बुला लिया ताकि चैड को दोबारा उससे प्यार हो जाए?
नहीं, मैं तुम्हें दिखाना चाहती थी कि तुमसे मिलने से पहले चैड कितना अलग था।
ध्यान लगाना, शाकाहारी बनना।
क्या तुम वाक़ई किसी ऐसे के साथ
रहना चाहती हो जो अपने साथ वाले व्यक्ति के अनुसार ख़ुद को बदल ले?
चैड को नहीं पता वह कौन है।
उसने तुम्हें बस इसलिए प्रोपोज़ किया क्योंकि उसे कोई अंदाज़ा नहीं था कि और क्या करना चाहिए।
और तुमने हाँ बस इसलिए कहा क्योंकि तुम ना कहने से डरती थी।
क्या?
हुलिआ, मेरी जान, तुम्हें उसके पीछे जाने की ज़रूरत है जो तुम्हें चाहिए।
और उसे पता लगाने की ज़रूरत है कि उसे क्या चाहिए।
और इस वक़्त, तुम दोनों एक-दूसरे को आगे बढ़ने से रोक रहे हो।
मुझे यक़ीन नहीं होता आपने वह सब किया। वह… वह बिल्कुल अनुचित था।
नहीं, नहीं। याद रखो, मैंने कहा था यह इसलिए था क्योंकि मैं तुम दोनों से प्यार करती हूँ।
इसीलिए यह माफ़ी के लायक है।
उसी समय के आसपास, मैंने रिकार्डो को चुपके से रिसॉर्ट से बाहर ले जाने का रास्ता निकाल लिया था।
लेकिन मुझे लुपे की मदद चाहिए थी।
लुपे।
सब कुछ दाँव पर।
क्या मैं पूल बॉय की एक अतिरिक्त यूनिफ़ॉर्म उधार ले सकता हूँ?
मुझे उससे क्या फ़ायदा होगा?
प्लीज़, मेरे पास कुछ नहीं है।
मुझे बस एक छोटी जोड़ी यूनिफ़ॉर्म चाहिए।
शो करो।
अरे, यार, ये गए मेरे बच्चे के ब्रेसेज़ के पैसे।
मैं तुम्हें यूनिफ़ॉर्म देती हूँ।
क्या तुम इस वक़्त कुछ कर रहे हो?
अपनी पूर्व-पत्नी को फ़ोन तो पक्का नहीं कर रहा हूँ।
देखो मार्को, कोई बहाने नहीं चलेंगे।
मैं इसकी रिपोर्ट हमारे मैनेजर से करूँगा।
तौलियों में और कलफ़ नहीं
…ख़ैर, थोड़ा सा, लेकिन…
और तुम मेरी बात पर ध्यान नहीं देते हो।
मुझे बहुत मज़ा आ रहा है!
तुम्हें लगता है मेरे लोगों को उस तीन घंटे की मसाज वाली बात पर शक़ नहीं होगा?
चिंता मत कीजिए। मैंने सब इंतज़ाम कर लिया है।
सब ठीक है, बॉस?
मुझे इतना मज़ा तबसे नहीं आया है
जब जॉन क्यूसैक मुझे डबल साइकिल पर ले गया था।
तीन…
दो… एक…
मुझे ख़ुशी है कि तुम ख़ुश हो।
ख़ासतौर से आज।
शुक्रिया?
क्या कुछ और है जो तुम आज करना चाहते हो?
मतलब, अगर यह यहाँ तुम्हारा आख़िरी दिन होता…
तुम इसे ख़ास बनाने के लिए क्या करना चाहते?
बस बोल दो।
अब तुमने ज़िक्र किया है, दोस्त…
मैं हमेशा से उस पूल में छलाँग लगाना चाहता था…
उस
बालकनी से।
हेक्टर…
आज, तुम वह छलाँग लगाओगे।
हाँ। तो इस पूरे समय, वह बस हमें अलग करने की कोशिश करती आ रही हैं।
यक़ीन नहीं होता मेरी माँ ने ऐसा किया।
किसे बुद्धू बना रहा हूँ? बिल्कुल यक़ीन कर सकता हूँ। वह मेरी माँ हैं।
अरे, नहीं। उन्होंने कहा हम एक-दूसरे को आगे बढ़ने से रोक रहे हैं।
उन्होंने कहा तुम्हें समझने की ज़रूरत है कि तुम ज़िंदगी में क्या बनना चाहते हो।
-यह पागलपन है। -जानती हूँ, ज़ाहिर है उनका कोई…
क्योंकि मैं अभी बिल्कुल यही सोच रहा था।
क्या?
कबसे?
इसकी शुरुआत हुई जब मैं डॉन पाब्लो के साथ सालसा डांस कर रहा था।
मुझे समझ आया कि मैंने अपनी पूरी ज़िंदगी वही किया है जो मुझसे करने को कहा गया है।
तो, फिर मैंने सोचा, पता है,
मैं क्या करना चाहता हूँ?
और…
फिर, पता है, मैंने सोचा, "अरे, पता है, तुम बस हुलिआ के पति क्यों नहीं हो सकते?"
हुलिआ का पति। यह सुनने में कमाल का लगता है, पता है?
मैं इससे ज़्यादा कुछ क्यों बनना चाहूँगा?
तो…
मैं सच में तुम्हें आगे बढ़ने से रोक रही हूँ।
इससे दूर हटो!
उठो!
तुम ख़ुद को समझते क्या हो?
अह… यीशु?
तुम बिल्कुल भी यीशु जैसे नहीं हो।
तुम्हारी बेटी ने मेरी बेटी को बिगाड़ा है!
तुम एक बुरे पिता हो!
आप किस पर विश्वास करेंगे…
इस पर?
या उस बंदे पर जो यीशु जैसा दिखता है?
यीशु!
यीशु! यीशु! यीशु!
उसे मारो! उसे मारो!
अरे! यहाँ वापस आओ! तुम किससे डर रहे हो?
अगर मैंने उसे मार भी डाला, तो वह तीन दिन में वापस आ जाएगा।
पाखंडी!
धर्मद्रोही!
शुक्रिया!
अगर तुम वाक़ई यीशु जैसे होते,
तो अपना दूसरा गाल आगे कर देते!
कैसा पाखंडी है!
गज़ब, यह गुड फ्राइडे का जुलूस काफ़ी भावुक हो जाता है।
हाँ।
ठीक है, यह कमाल का है।
क्या इसने आपकी ज़िंदगी बदल दी?
इसने मुझे दोबारा ज़िंदा कर दिया! लेकिन सबसे अच्छी बात…
यह है।
सड़क किनारे खाना,
बैग से पीना…
फिर से साधारण महसूस करना अच्छा है।
मुझे इसकी बहुत याद आई…
मुझे उसकी भी याद आई।
उससे स्वाद बढ़ जाता है।
लेकिन हम कौन हैं, क्या यह हमें मिलकर पता नहीं लगाना चाहिए?
हाँ, हाँ, यह एक… यह एक अच्छा तर्क है।
मतलब, क्योंकि तुम्हें भी नहीं पता तुम ज़िंदगी में क्या करना चाहती हो, है ना?
नहीं, बिल्कुल भी नहीं।
मतलब, मैं बेशक़ पेरिस और मिलान में रहना चाहती हूँ। और उसके बाद न्यूयॉर्क में।
बेशक़ अपने कपड़ों के ब्रांड को बढ़ाना चाहती हूँ।
मैं मेदेहीन वापस जाकर युवा लड़कियों के लिए एक इंटर्नशिप प्रोग्राम शुरू करना चाहती हूँ।
और मैं एक वाटर स्लाइड पार्क में जाना चाहती हूँ। मैंने पहले कभी नहीं गई हूँ।
देखा? हम दोनों ही दिशाहीन हैं।
देखो, जो बात मैं समझ नहीं पा रहा,
वह यह है कि अगर हमें नहीं पता कि मैं कौन हूँ,
तो तुम्हें कैसे पता कि मैं तुम्हारे लिए सही हूँ?
मतलब, क्या मैं पूछ सकता हूँ?
क्या मैं तुम्हें आगे बढ़ने से रोक रहा हूँ?
मतलब, क्या ऐसी चीज़ें हैं जो तुम ज़िंदगी में करना चाहती हो?
या ऐसे चयन जो तुम करना चाहती हो, लेकिन नहीं कर रही हो
क्योंकि तुम मेरे साथ हो?
अरे, देखो…
मैं नहीं चाहता तुम मेरे लिए अपना बलिदान कर दो।
क्या मैं आपसे कुछ पूछ सकता हूँ?
हाँ।
ऊपर तक पहुँचने के लिए, आपको बहुत निर्मोही बनना पड़ा होगा, है ना?
ख़ैर… मैंने सीखा है कि अंत में, हमारे पास बस हम ख़ुद ही होते हैं।
सही कहा! हमेशा अपने बारे में सोचना चाहिए।
नहीं, मेरा मतलब दरअसल उल्टा था।
मैंने आगे बढ़ने के लिए जो हो सका वह किया।
और अब मैं अपने विमान में अकेला बैठता हूँ,
या अपने किसी होटल में
और मैं सोचता हूँ…
क्या होता अगर मैंने दुश्मन बनाने के बजाय दोस्त बनाने में
ज़्यादा समय बिताया होता?
अब मेरी ज़िंदगी कैसी होती?
तो मेरा मतलब यह था। चाहे कुछ भी करो,
यह सुनिश्चित करना कि उसके नतीजे स्वीकार कर सको।
क्योंकि अंत में,
हमारे पास बस हम ख़ुद ही होते हैं।
तब मेरी समझ में आया
कि मैं हेक्टर को दोष नहीं लेने दे सकता था।
मुझे सही काम करना ही था।
पता है इस आइसक्रीम के साथ क्या वाक़ई अच्छा लगेगा?
कुरकुरा माँस।
ओह, ज़रूर।
जब तुम्हारा सबसे अच्छा दोस्त तुमसे कहता है, तुम नहीं करते हो।
लेकिन जब वह अमीर बंदा कहता है। जी, सर।
तुम अब अभी इस बारे में नाराज़ हो? यह सालों पहले की बात है।
हाँ, लेकिन क्या तुमने अपना सबक सीखा है?
मैं अभी भी तुमसे सही काम करने को कह रहा हूँ।
और तुम अब भी मेरी बात नहीं सुन रहे हो।
सही काम करो।
जाओ उससे मिलो।
रुको, क्या यह "उससे" वही "उससे" है जो यात्राक्रम में है?
वह कौन है? हुलिआ या इसाबेल?
"उससे" कोई नहीं है। चुप रहो।
पिछली बार, उसने कोई खुली बाँहों से मेरा स्वागत नहीं किया था।
तुम्हें कैसे पता वह मुझसे मिलना भी चाहेगी?
क्योंकि मैंने उससे बात की है।
अभी किचन में चलो।
यार, तुम मेरे मामा की कहानियाँ सुन-सुनकर कितना ऊब जाते होगे।
वह मुझे जितने पैसे देता है, उसके लिए मैं कभी नहीं ऊबूँगा।
ज़ाहिर है, उसकी कहानियाँ मेरी कहानियों के सामने कुछ भी नहीं हैं।
सच में?
-मैं कभी सुनना चाहूँगा… -इस सब की शुरुआत 1996 में पोर्टलैंड में हुई थी।
आज ही वह दिन है जब मैं अपनी नौकरी छोड़ दूँगा, अपनी प्रियतमा को वापस हासिल कर लूँगा
और उन्हें दिखा दूँगा!
माफ़ करना, दोस्तों। मैं वापस आ गया।
-तो, आप दोनों ने क्या… -मैं क्या बोल रहा था?
ओह, याद आया।
मैं चुपके से रिकार्डो को वापस लास कोलिनास ले गया।
माक्सिमो, बहुत-बहुत शुक्रिया।
वह सेविचे? हाँ, उसने मेरी ज़िंदगी बदल दी।
तुमने अपने सहकर्मियों के लिए वह कॉफ़ी मशीन जीत ली।
ख़ैर, अगर आपको बहुत मज़ा आया,
तो शायद आप कर्मचारियों के लिए एक जकूज़ी बनवा देंगे…
महत्वाकांक्षी हो, लेकिन ऐसा होगा नहीं।
यह लो…
मुझे फ़ोन करना।
शुक्रिया।
जैसा कि तुम सोच सकते हो, रिकार्डो वेरा की कहानी अभी ख़त्म नहीं हुई है।
यह अजीब दिखने वाली मुर्गी है।
वर्जिन मेरी।
हैलो!
तुम हो जिसने चूचो को डाँटा!
यक़ीन नहीं होता मैं यीशु पर चिल्लाई।
चिंता मत करो। वह बंदा बहुत कमीना है।
यह पहली बार हुआ है कि मैंने यहूदा की हौसला-अफ़ज़ाई करी हो।
और अगर उसे लगता है कि वह क्रूस भारी है,
उसे इसे उठाने की कोशिश करनी चाहिए।
है ना? वे ऐसे बेवक़ूफ़ को यीशु की भूमिका कैसे निभाने दे सकते हैं?
ज़िंदगी विरोधाभासों से भरी हुई है।
उदाहरण के लिए…
मैं सच में वर्जिन यानि कुँवारी नहीं हूँ।
मैं समझती हूँ।
मैं ख़ुद भी विरोधाभासों से भरी हुई हूँ।
सच में? कैसे?
मैंने हमेशा एक अच्छा कैथोलिक बनने की कोशिश की है।
लेकिन हाल में, सही और ग़लत में फ़र्क करना कहीं ज़्यादा मुश्किल हो गया है।
क्या करना चाहिए जब
चर्च जो कहता है और आप ख़ुद क्या महसूस करते हैं,
आपको उसके बीच चुनना पड़े?
ख़ैर, मुझे सच में नहीं पता…
बाकी के साल मैं एक अंडरग्राउंड कैसिनो में काम करती हूँ…
लेकिन मुझे लगता है एक अच्छा कैथोलिक होना
प्यार, दया
और क्षमा के बारे में है।
उसके आगे…
किसे पता?
तो शायद इसका जवाब बस यह है…
अपने विरोधाभास के साथ जियो।
क्या यह अजीब है कि मुझे इस बारे में अच्छा लग रहा है?
नहीं। शायद इसका मतलब है कि हमने सही काम किया है।
-हाँ। शायद। -हाँ।
मुझे ख़ुशी है हम नहीं कूदे।
मुझे भी।
लेकिन इसलिए नहीं कि वह डरावना था।
नहीं! वह बिल्कुल भी डरावना नहीं था।
वह बस बहुत उबाऊ लग रहा था…
…मज़ेदार नहीं लगा।
वह उबाऊ रहा होता।
बहुत, बहुत उबाऊ!
कौन एक बालकनी से कूदकर ऊबना चाहेगा?
नहीं, मैं ऊबना नहीं चाहता हूँ!
-मैं भी नहीं। -क्यों ऊबना है?
किसलिए?
-ज़िंदगी उसके लिए नहीं है। -नहीं।
ज़रा देखो तो कौन आया है।
मिस्टर वेरा अभी तुम्हारी तारीफ़ कर रहे थे कि आज तुम कितने शानदार थे।
मैं बता नहीं सकती मैं कितनी आभारी हूँ।
उस बात पर…
मैं आपको कुछ बताना चाहता हूँ।
वह हेक्टर नहीं है जिसने एस्पेक्टैक्युलर से बात की थी।
वह मैं था।
मैं ख़बरी हूँ।
मैं आपको समझा सकता हूँ कि ऐसा करने की मेरी क्या वजह थी,
लेकिन मैं जानता हूँ उससे इसके बाद होने वाले फ़ैसले नहीं बदलेंगे।
प्लीज़ बस यह समझिए
मैंने कभी ऐसा कुछ नहीं किया जिससे आपको या रिसॉर्ट को चोट पहुँचती।
लेकिन मैंने आपका विश्वास तोड़ा है।
और उसके लिए, मैं माफ़ी माँगता हूँ, मिस डेविस।
मुझे भी अफ़सोस है।
अपना सामान बाँध लो, माक्सिमो।
तुम्हें नौकरी से निकाला जाता है।
चैड और उसके पिता - 1964
अरे। सब ठीक है, भाई-दोस्त?
हाँ, अब है।
क्या यहाँ किसी लड़की को दो मिनट नहीं मिल सकते हैं?
हुलिआ और मैं अलग हो गए।
आप सही थीं। मुझे कोई अंदाज़ा नहीं है कि मैं कौन हूँ और यह उसके साथ उचित नहीं होगा।
मुझे तुम पर गर्व है।
मुझे यक़ीन है वह आसान नहीं था, लेकिन मैं जानती हूँ यह तुम दोनों के लिए अच्छा है।
लेकिन हमने यह बात भी की कि मैं ऐसा क्यों हूँ।
और मेरी समझ में आया यह इसलिए है क्योंकि आप मेरी ज़िंदगी का हर पहलू नियंत्रित करती हैं।
वह सब जो आपने आज हुलिआ को बताया, उससे यह साबित होता है।
मुझे तुम्हें नियंत्रण में रखना पड़ा क्योंकि तुमने कभी कोई दिशा चुनी ही नहीं है।
नहीं। मैंने कभी कोई दिशा नहीं चुनी क्योंकि आपने हमेशा मुझे नियंत्रण में रखा है।
और मेरी ज़िंदगी में अपनी पसंद-नापसंद समझने का इकलौता तरीका है
यहाँ से थोड़े समय के लिए चले जाना।
इसका क्या मतलब है?
मैं एलए जा रहा हूँ। ठीक है?
कम से कम कुछ महीनों के लिए।
शायद उससे ज़्यादा के लिए।
इसे मेरा त्यागपत्र समझ लीजिए।
ऊपर का आधा हिस्सा एक गाने के बोल हैं।
मुझे साफ़ काग़ज़ नहीं मिला।
लेकिन तुम मेरे…
तुम मेरे चैड हो।
माफ़ कीजिए, मॉम। मैं अगले हफ़्ते जा रहा हूँ।
यहाँ तेज़ी से लोग निकलते जा रहे हैं।
हम जो चाहते हैं, उसके लिए किस हद तक जाएँगे?
डायेन ने सोचा उसकी कोई सीमा नहीं है,
लेकिन अंत में वही खो बैठी जिसकी उसे सबसे ज़्यादा परवाह थी…
ये बस…
प्यारे हैं।
ये उस तरह के ख़त हैं जो मैं अपनी किशोरावस्था में लिखती थी।
मेरी माँ अभी भी संघर्ष कर रही थीं
कि अपनी बेटी को वापस लाने के लिए वह ख़ुद को सिखाई गई चीज़ों से
कितनी दूर जाने के लिए तैयार थीं।
जहाँ तक मेरी बात है, मुझे मेरी हद मिल गई थी, वह सीमा जिसे मैं पार नहीं करता।
मुझे समझ आ गया था कि मैं जो बनना चाहता था, मुझे उसके हिसाब से बर्ताव करना था।
चाहे उसका मतलब लास कोलिनास को खोना ही था।
तुम ठीक हो?
क्या हुआ?
क्या तुम्हारी नौकरी की पेशकश अभी भी लागू है?
मैं उदास था।
लेकिन एक तरह से, मैं महीनों में पहली बार बेहतर महसूस कर रहा था।
बहुत समय में पहली बार…
मुझे माक्सिमो गायार्दो होने पर गर्व था।
उप-शीर्षक अनुवादक: मीनू